**פסיכולוגיה ופסיכולוגים- נתונים סטטיסטיים לשנת 2012**

לאלה החפצים לדעת, הוצאנו מתוך הפרסום של משרד הבריאות כמה נתונים מענייניים לגבי פסיכולוגיה ופסיכולוגים בישראל. הנתונים הבאים הנכונים לסוף שנת 2012:

1. מספר הפסיכולוגים בישראל הוא 10,591 כאשר עד גיל 65 יש 9,218 פסיכולוגים.
2. מספר הפסיכולוגיות מתוך כלל הפסיכולוגים הוא 7,739, כלומר 73%.
3. בשנת 2012 נוספו 571 בעלי היתר חדשים לעסוק בפסיכולוגיה בהשוואה ל-300-350 בממוצע לשנה ממחצית שנות התשעים.
4. אחוז בוגרי ישראל במגמת עליה, 79% בשנת 2012.
5. שיעור הפסיכולוגים במגמת עליה, 1.33 לכל 1,000 נפש, ו-1.15 עד גיל 65 בהשוואה ל-0.94 ו-0.89 בשנת 2000. לשם השוואה- שיעור הרופאים עד גיל 65 הינו 3.26, אחיות-5.26, רופאי שיניים- 1.04.
6. מספר המומחים בסוף 2012 היו 5,686, מהם 4,659 עד גיל 65.
7. אחוז המומחים מכלל הפסיכולוגים הינו כמחצית (54%), שליש עד גיל 45 ושלושה רבעים בגיל 45 ומעלה.
8. פסיכולוגים מדריכים- 2406, כ-23% מכלל הפסיכולוגים וכ-42% מכלל המומחים.
9. התפלגות המומחיות בפסיכולוגיה:
* קלינית- 55.6%, חינוכית- 27.8%, חברתית-תעסוקתית-ארגונית- 5.2%, התפתחותית- 4.3%, שיקומית- 4.1%, רפואית- 2.9%.